stanford-oval/wikipedia huggingface dataset:
Khamzat Chimaev
Vapaaottelu-ura > UFC (2020–)

Chimaev voitti ensimmäisessä ottelussaan UFC:ssä John Phillipsin 15. heinäkuuta 2020 ESPN 13 -ottelutapahtumassa teknisellä tyrmäyksellä ensimmäisessä erässä, jolla hän ansaitsi tapahtuman Performance of the Night -palkinnon. Chimaev löi ottelussa 68 kertaa ja vastustaja ei osunut häneen kertaakaan.
Vain kymmenen päivän kuluttua siitä hän voitti Rhys McKeen ESPN 14 -ottelutapahtumassa teknisellä tyrmäyksellä ensimmäisessä erässä, jolla hän jälleen ansaitsi tapahtuman Performance of the Night -palkinnon. Chimaev löi ottelussa 124 kertaa ja vastustaja vain kaksi kertaa.
Kolmannessa ottelussaan 19. syyskuuta 2020 UFC Fight Night 178 -ottelutapahtumassa Chimaev tyrmäsi Gerald Meerchaertin ensimmäisellä lyönnillään vain 17 sekunnissa, jolla hän jälleen voitti Performance of the Night -palkinnon. Hän teki myös UFC:n historiaa voittamalla kolmannen ottelunsa peräkkäin vain 66 päivän sisällä. Chimaevia pitävät vapaaottelutoimittajat UFC-organisaation sensaationa.
Aiheesta muualla

Khamzat Chimaev UFC-sivustolla (englanniksi)
Kaviokuume

Röntgenkuva vakavan kaviokuumeen aiheuttamista muutoksista hevosen jalassa. Harmaa vino viiva on kavion etuseinämää vasten teipattu naula, jonka yläpää osoittaa ruununrajan paikan. Tylpistetyn nastan kanta osoittaa säteen kärjen paikan. Kuvassa on myös diagnostisia mittamerkintöjä:

* CE: ruununrajan ja kavioluun proksimaalisen kärjen (ojentajajänteen kiinnityskohta) korkeusero

* HL: kavion sarveisseinämän ja kavioluun välinen etäisyys ja kulma eli martokavion erkaneman ja kavioluun vajoaman vakavuusaste

* SD: anturan paksuus kavioluun kärjen kohdalla

* DB: sarveisseinämän etupituus kavioluun kärjestä

* PA: sädepatjan pohjan ja sarveisanturan välinen kulma.
Kaviokuume eli laminiitti on hevosen sairaus, jossa kavion uloimman kerroksen, sarveiskavion, ja sen sisäpuolella olevan martokavion välinen sälekerros (lamina) tulehtuu. Nimestään huolimatta kaviokuumeeseen ei juuri koskaan liity ruumiinlämmön kohoaminen. Sairaus johtuu tavallisimmin aineenvaihduntahäiriöstä. Kaviokuumeen taustalla voi olla myös tulehdus (esim. kohtutulehdus), tai sen voi laukaista kavioihin kohdistuva mekaaninen rasitus. Kaikkia sairauden syntyyn vaikuttavia tekijöitä ei toistaiseksi tunneta.
Kaviokuume on vakava sairaus, joka vaurioittaa hevosen kavioita usein pysyvästi. Lievissäkin tapauksissa kavion kasvu häiriintyy, mikä näkyy renkaina sarveiskavion pinnalla. Vakavissa tapauksissa kavion seinämän ja kavioluun väliset liitokset vaurioituvat niin pahoin, että kavioluu alkaa kääntyä (rotaatio) ja painua alaspäin kavion sisällä.
Oireet

Klassisessa kaviokuumetapauksessa digitaali- eli varvaspulssi on voimistunut ja sairauden tunnistaa takakenoisesta asennosta, johon hevonen asettuu siirtääkseen painonsa mahdollisimman paljon takajaloille. Hevonen myös aristaa kipeitä kavioitaan, ja kaviot voivat olla kuumat. Liikkeelle lähteminen ja varsinkin ympyrällä liikkuminen on hankalaa. Kaviokuumeen tyypillisimmät oireet esiintyvät yleensä kummassakin etukaviossa, mutta oireita voi olla missä tahansa jalkojen yhdistelmässä tai vain yhdessä jalassa. Kaviokuumeen oireet voivat olla huomattavasti edellä kuvattua lievemmät ja epäselvemmät, ja sen vuoksi sairaus on hyvin salakavala. Hevonen on voinut sairastaa piilevää kaviokuumetta pitkäänkin ennen kuin epätyypilliset oireet osataan yhdistään juuri kaviokuumeeseen. Edes selkeää ontumista ei aina esiinny.
Syyt

Sairauden syynä on tavallisesti ruokintavirhe; useimmiten liian runsas väkirehuruokinta, rehevä laidun tai äkillinen ruokinnanmuutos. Kaviokuume puhkeaa yleensä kesäisin laitumella. Ponirodut ovat hyvän rehunkäyttökykynsä vuoksi erityisen alttiita lihomiselle ja siten myös kaviokuumeelle.
Joissain tapauksissa kaviokuumeen laukaisee mekaaninen rasitus. Se voi olla ratsastus tai ajo kovalla pinnalla tai suoranainen kengitysvirhe, kuten liian ohueksi vuoltu antura. Syynä voi olla myös viereisen jalan loukkaantuminen (ontuma, murtuma tms.). Hevosen varoessa kipeää jalkaansa viereisen jalan rasitus kasvaa.
Muita syitä voivat olla vakavat yleissairaudet, kuten hevosen metabolinen oireyhtymä (EMS) ja Cushingin oireyhtymä (aivolisäkkeen pars intermedian dysfunktio, PPID). Jotkin lääkeaineet on myös yhdistetty kaviokuumeeseen. Kortisonilääkkeitä pidettiin aiemmin yhtenä mahdollisena syynä, mutta sittemmin tutkimuksissa niiden aiheuttama kaviokuumeriski on todettu hyvin pieneksi. Varsoneen tamman kaviokuumeen syynä voi olla jälkeisten kiinni jäämisestä seurannut tulehdus.
Hoito

Sairauden hoito on aloitettava ensi tilassa oireiden ilmettyä. Hevonen on pidettävä karsinalevossa vähintään kolme viikkoa. Väkirehut jätetään kokonaan pois ruokinnasta, ja heinän tulisi olla mahdollisimman vähäsokerista. Lihavaa hevosta tulisi laihduttaa. Paksu (noin 30–40 cm) kerros hiekkaa tai kuiviketta karsinassa tukee kaviota kavioseinämien lisäksi myös anturasta, mikä voi lieventää kipua.
Lievissä kaviokuumetapauksissa on aiemmin saatettu suositella hevosen kävelyttämistä verenkierron parantamiseksi. Sittemmin tämä on todettu haitalliseksi, ja kaviokuumepotilaalle suositellaan täyttä lepoa. Kiistanalaista on jalkojen kylmäämisen hyödyllisyys tai haitallisuus. Kylmääminen lumella tai vedellä voi lievittää kipua, mutta toisaalta se supistaa verisuonia ja heikentää kavioiden verenkiertoa, joka ei kaviokuumeisella toimi muutenkaan normaalisti.
Kaviokuumeen hoidossa käytetään eläinlääkärin määräämiä kipu- ja tarvittaessa muita lääkkeitä. Kaviokuume on voimakas kiputila, joten kipulääkityksen tulee olla riittävä jo eläinsuojelullisista syistä. Tulehduskipulääkkeinä käytetään esimerkiksi fluniksiinia ja meloksikaamia.
Akuutissa vaiheessa kipeiden kavioiden kengät on hyvä poistaa. Jatkohoitoa ajatellen asiantunteva kengitys on ensiarvoisen tärkeää. Kengitys tehdään vasta kipuoireiden poistuttua, eläinlääkärin ohjeiden mukaan, ja apuna käytetään röntgenkuvia, joista nähdään kavioluun asennossa mahdollisesti tapahtuneet muutokset. Tapauksesta riippuen voidaan käyttää erilaisia kenkiä (esim. sydänorsikenkä tai ns. idioottikengitys, jossa kenkä kiinnitetään kavioon kärkiosa taaksepäin). Yleensä kaviota lyhennetään kärjeltä, jotta se pyörähtäisi liikkeessä paremmin.
Kavioseinämä kasvaa kuukaudessa noin senttimetrin. Kaviokuumeeseen liittyvä verenkierron heikentyminen hidastaa kavioseinämän etuosan kasvua, mistä syntyy tyypillinen poikittaisuurre.
NeonoeN

| NeonoeN> Tiedot |
| --- | --- |
Toiminnassa:  2012–
Tyylilaji:  indie rock, vaihtoehtorock, new rave
Kotipaikka:  Podgorica, Montenegro
Laulukieli:  montenegro, englanti
Jäsenet:  Marko Vukčević, laulu   Ilija Pejović, kitara   Filip Vulanović, basso   Milan Vujović, rummut  
Infobox OKNimi-testi OK: 
NeonoeN on montenegrolainen rockyhtye, jonka muodostavat laulaja Marko Vukčević, kitaristi Ilija Pejović, basisti Filip Vulanović ja rumpalisti Milan Vujović. Yhtye perustettiin Podgoricassa vuonna 2012, ja yhtye käytti aluksi itsestään nimeä Neon. Yhtye voitti marraskuussa 2024 montenegrolaisen Montesong 2024 -laulukilpailun kappaleella ”Clickbait” ja valikoitui samalla Montenegron edustajaksi vuoden 2025 Eurovision laulukilpailuun Baseliin. Yhtye kuitenkin vetäytyi oikeudesta edustaa Montenegroa, kun kävi ilmi, että kappale oli esitetty Euroviisujen sääntöjen vastaisesti ennen 1. syyskuuta 2024. ”Clickbait” oli esitetty vuonna 2023 Festival Kulture Zabjelo -festivaalilla.
Historia

NeonoeN perustettiin Montenegron pääkaupungissa Podgoricassa vuoden 2012 alussa alkuperäisellä nimellään Neon. Yhtyeen päättivät perustaa laulajana toimiva Marko Vukčević sekä kitaristi Ilija Pejović. Yhtyeeseen liittyi monia eri muusikoita, kunnes kokoonpano vakiintui lopullisesti, kun basisti Filip Vulanović ja rumpali Milan Vujović liittyivät mukaan.
Yhtye esiintyi monissa paikallisissa konserteissa ja tapahtumissa vuodesta 2012 lähtien, mutta julkaisi ensimmäisen oman singlensä nimeltään ”Ti i ja solo” vasta vuonna 2018 aloittaessaan kirjoittamaan omaa musiikkiaan. Samana vuonna yhtye oli vieraana RTCG:n Obrati pažnju -musiikkiohjelmassa, jossa he esittivät cover-versioita kuuluisista kappaleista, kuten The Black Keysin kappaleesta ”Lonely Boy”, Perperin kappaleesta ”Za laku noć” sekä isänmaallisesta montenegrolaisesta ”Još ne sviće rujna zora” -kappaleesta. Kolme vuotta myöhemmin, vuonna 2022, yhtye teki yhteistyötä kroatialaisen Vatra-yhtyeen solistin Ivan Dečakin kanssa, ja he julkaisivat yhdessä kappaleen ”Daleko odavde”.
Vuonna 2023, kymmenvuotisjuhlansa kunniaksi, Neon päätti vaihtaa nimensä muotoon NeonoeN välttääkseen sekaannuksia muiden yhtyeiden kanssa sekä paikallisesti että kansainvälisesti. Edellä mainitun muutoksen lisäksi yhtye kirjoitti kaksi julkaisematonta singleä, jotka esitettiin ensimmäistä kertaa Festival Kulture Zabjelo -festivaaleilla. ”Dok ne udahnem te” -kappaleen julkaisun yhteydessä yhtye ilmoitti työstävänsä ensimmäistä albumiaan, jonka olisi määrä ilmestyä vuonna 2024.
10. lokakuuta 2024 vahvistettiin, että NeonoeN osallistuisi Montenegron kansallisena euroviisukarsintana toimivaan Montesong 2024 -kilpailuun, jossa valittaisiin Montenegron edustaja vuoden 2025 Euroviisuihin. Kilpailussa he esittivät kappaleen ”Clickbait”. 27. marraskuuta 2024 järjestetyssä finaalissa, yhtye voitti sijoittumalla toiseksi sekä tuomariston että yleisöäänestyksen tuloksissa ja varmisti näin oikeuden edustaa Montenegroa vuoden 2025 Euroviisuissa Sveitsin Baselissa. Yhtye päätti kuitenkin vetäytyi oikeudesta edustaa Montenegroa, kun kävi ilmi, että kappale oli esitetty Euroviisujen sääntöjen vastaisesti ennen 1. syyskuuta 2024.
Musiikkityyli

Haastattelussa All About The Rock -julkaisulle yhtyeen solisti Marko Vukčević kuvaili yhtyeen tyylilajin olevan sekoitus indie rockia, bluesia, rockia, hard rockia, heavy metalia, punk rockia ja poppia.
Jäsenet > Nykyiset jäsenet

Marko Vukčević – laulu
Ilija Pejović – kitara
Filip Vulanović – basso
Milan Vujović – rummut
Diskografia > Singlet

2018 – Ti i ja
2018 – Tattoo
2019 – Mit
2022 – Daleko odavde (feat. Ivan Dečak)
2023 – Dok ne udahnem te
2023 – Dječak sa vjetrom u kosi
2024 – Clickbait
Käännös suomeksi
Bergshammar

| Bergshammar |
| --- | --- |

 Bergshammar
 Koordinaatit: 58°44′26″N, 16°54′46″E 
Valtio:   Ruotsi
Lääni:  Södermanlandin lääni
Maakunta:  Södermanland
Kunta:  Nyköping
Väkiluku (31.12.2023):  920
Bergshammar on taajama Nyköpingin kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 920 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Bergshammar Wikimedia Commonsissa
Juuso Ketola

| Juuso Ketola> Henkilötiedot |
| --- | --- |
Syntynyt: 18. maaliskuuta 2000 (ikä 24) Ulvila, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  oikea
Pituus:  182 cm
Paino:  88 kg
Seura
Seura:  HPK
Sarja:  SM-liiga
Pelinumero:  89
Pelaajaura
Pääsarjaura:  2018–
Aik. seurat:  Ässät (SML) Hermes (Mestis) KeuPa HT (Mestis)
Juuso Ketola (s. 18. maaliskuuta 2000 Ulvila) on suomalainen jääkiekkopuolustaja, joka pelaa SM-liigajoukkue Hämeenlinnan Pallokerhossa. Ketola laukoo oikealta.
Ura > Maajoukkueura

Ketola pelasi alle 18-vuotiaiden Ivan Hlinkan muistoturnauksessa vuonna 2017. Hänet valittiin myös alle 18-vuotiaiden MM-leiriryhmään vuoden 2018 turnaukseen, mutta Ketola putosi kuitenkin lopullisesta kisajoukkueesta. Yhteensä hän on pelannut neljä nuorten ja 21 poikien maaottelua.
Pelityyli

Faneille.com-sivuston toimittaja Toni Rajamäen mukaan Ketolaa voi tituleerata erittäin potentiaaliseksi yleispuolustajaksi. Rajamäen mukaan hän on vahva jässikkä, joka tykkää osallistua hyökkäyksiin. Ketola suurin vahvuus on loistava liike, eikä hänen pelissään ei ole selviä heikkouksia.
Porin Ässät ry:n sivustolla tehdyn haastattelun mukaan Ketolan suurimpiin vahvuuksiin kuuluu puolustuspään pelaaminen ja kaksinkamppailut ja hänet tunnetaan myös kovana harjoittelijana. Samassa haastattelussa Ässien A-nuorten silloisen päävalmentaja Jere Härkälän mukaan Ketola on erittäin hyvä kamppailutilanteissa sekä vastustajan kiekosta irrottamisessa. Härkälän mukaan hän on kaiken kaikkiaan luotettava puolustaja, joka omaa myös erinomaisen laukauksen.
Muuta

Ketola harrasti lapsena myös jalkapalloa FC Ulvilassa.
Kara (alue)

| Kara |
| --- | --- |

Valtio:   Togo
Hallinto:  
 – hallinnollinen keskus:  Kara
Pinta-ala:  11631 km²
Väkiluku (2022):  985 512
Kara on yksi Togon viidestä alueesta. Karan asukasluku on vuoden 2022 väestönlaskennan mukaan 985 512, ja sen pinta-ala on 11 631 km². Alueen pääkaupunki on samanniminen Kara.
Karan alue rajoittuu idässä Beniniin, lännessä Ghanaan, pohjoisessa Savanesin alueeseen ja etelässä Centralen alueeseen.
Prefektuurit

Karan alue koostuu seitsemästä prefektuurista:
Assoli
Bassar
Binah
Dankpen
Doufelgou
Kéran
Kozah (myös Koza)
Karan prefektuurit.
Jönåker

| Jönåker |
| --- | --- |

 Jönåker
 Koordinaatit: 58°44′45″N, 16°43′33″E 
Valtio:   Ruotsi
Lääni:  Södermanlandin lääni
Maakunta:  Södermanland
Kunta:  Nyköping
Väkiluku (31.12.2023):  620
Jönåker on taajama Nyköpingin kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 620 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Jönåker Wikimedia Commonsissa
Fatimidit

| Fatimidien kalifaatti > 909–1171 |
| --- | --- |
   Fatimidien kalifaatti vuonna 969 
Uskonnot:  Šiialaisuus
Kielet:  arabian kieli
Fatimidit tai fatimidien kalifaatti (arab. لدولة الفاطمية) oli šiiamuslimien dynastia, joka hallitsi suurta osaa Pohjois-Afrikasta vuodesta 910 vuoteen 1171. Kalifaatti syntyi Pohjois-Afrikan šiialaisuutta tukeneiden berbereiden onnistuneesta kapinasta aghlabideja vastaan. Fatimidit valtasivat Egyptin vuonna 972 ja siirsivät pääkaupunkinsa Tunisiasta Kairoon. Fatimidit olivat julistautuneet kalifeiksi vuonna 910 ja haastoivat siten abbasidikalifien arvovallan islamilaisen maailman johtajina. Fatimidien yritys jatkaa valloituksiaan Syyriaan kuitenkin epäonnistui; siellä vastassa olivat ensin buijidit ja sitten turkkilaiset seldžukit, jotka olivat ottaneet vallan Bagdadin abbasidikalifeilta. 1100-luvulla fatimidit eivät pystyneet torjumaan seldžukkien ja ristiretkeläisten hyökkäyksiä. Apuun pyydetyt armenialaiset joukot ottivat Egyptissä isännyyden, tekivät lopun fatimidien vallasta ja perustivat aijubidien dynastian. Fatimidit olivat buijidien (934–1062) rinnalla ensimmäinen šiialainen dynastia islamilaisessa maailmassa. Jatkoa tuli vasta, kun safavidit nousivat 1500-luvulla valtaan Iranissa.
Šiialaisuus taustana

Lähi-idän arabivaltakunnassa esiintyi 800-luvulla poliittisia kumousliikkeitä, jotka vastustivat vallassa olleita abbasideja. Liikkeet oikeuttivat valtapyrkimyksiään vetoamalla siihen, että ne edustivat Muhammedista lähtevää oikeutettua vallanperimystä, jossa vallan piti kuulua Alin jälkeläisille. Hallitusvalta kuuluisi Alin puolueelle eli šiioille sen takia, että profeetta Muhammed oli nimittänyt serkkunsa, ottopoikansa ja vävynsä Alin seuraajakseen Ghadir Khummin keitaalla jäähyväispyhiinvaelluksellaan vuonna 632. Alin kuoltua kalifin vallan olisi tullut siirtyä ketjussa hänen miespuoleisille jälkeläisilleen, joita näiden liikkeiden johtajat katsoivat olevansa. Šiialaisissa kapinaliikkeissä oli suuntia, jotka laskivat sukutauluja eri tavoin. Šiialaisuus projisioi vallanperimystä koskeneet epäkohdat kauas menneisyyteen. Kirjallisia lähteitä šiialaisuudesta alkoi kuitenkin ilmestyä vasta 800-luvun loppupuolella, ja šiialaisuus nykymuotoisena poliittisena liikkeenä kehittyi 800-luvun viimeisillä vuosikymmenillä.
Kunnioitettua imaamia Ja’far al-Sadiqia (k. 765) alettiin 800-luvulla pitää Alia seuranneiden imaamien ketjun kuudentena jäsenenä. Šiialaiset liikkeet alkoivat määritellä itsensä eri tavoilla hänen poikiensa seuraajiksi. Ismailiitit eli seitsenšiialaiset katsoivat, että seitsemäs imaami oli Ja'farin poika Ismael, jonka kuitenkin väitettiin kuolleen. Ismailiitit torjuivat väitteen ja katsoivat, että Ismael oli kätkeytynyt ja palaisi takaisin vasta Viimeisellä tuomiolla.
Syyrialainen ismailiitti Ubaid Allah al-Mahdi tai Abdallah al-Mahdi tai Abdallah al-Mahdi Billah (873–934) julistautui kätkeytyneen seitsemännen imaamin Ismaelin edustajaksi. Hänen kannattajiaan alettiin kutsua fatimideiksi imaami Alin puolison Fatiman mukaan, joka oli profeetta Muhammedin tytär. Abdallah valitsi suosimansa imaamilinjan kaukaa menneisyydestä, sillä muut šiialaiset laskivat sukulinjoja Ja'farin toisesta pojasta Musa al-Kazimista ja olivat Abdallahin eläessä jo numerossa kaksitoista.
Kalifaatin perustaminen

Abdallah sai kannattajia eri puolilla, mutta läpimurto tapahtui Pohjois-Afrikassa, joka oli jo muutenkin liukunut abbasidikalifien kontrollin ulkopuolelle. Pohjois-Afrikassa abbasideja ja aghlabideja vastustaneet sisämaan vuoristojen berberiheimot omaksuivat ismailiittien ajatukset. Abdallah kukisti heidän avullaan abbasidien vasallivaltiona toimineet aghlabidit. Näin hän sai vuonna 909 hallintaansa koko Ifriqiyan eli Keskisen Maghrebin nykyisestä itäisestä Algeriasta Tunisiaan. Hallitsijanimellä al-Mahdi Billah hän vaati valtaa koko muslimimaailmassa ja julistautui vuonna 910 kalifiksi. Uuden kalifaatin julistaminen oli murros islamilaisessa maailmassa, jossa siihen asti oli varjeltu ainakin muodollista umman yhtenäisyyttä. Pian sen jälkeen saatiin myös kolmas kalifaatti, kun sunnalaiset al-Andalusin umaijadit perustivat omansa Espanjaan vuonna 929.  Aghlabidien perintönä fatimidit ottivat haltuunsa myös Sisilian. Kalifaatti oli vihollissuhteessa sekä lännen umaijadeihin että idän abbasideihin, minkä lisäksi se soti Bysanttia vastaan. Fatimidit saivat myös kukistaa Pohjois-Afrikan berbereiden kapinoita. Varmalle pohjalle Pohjois-Afrikassa dynastia pääsi vasta 950-luvulla. Fatimidit valloittivat Egyptin 972 ja siirsivät pääkaupunkinsa Tunisian Kairouanista Kairoon. Fatimidien hallitseman alueen väestö ei laajassa mitassa kääntynyt ismailiiteiksi, vaan pysyi enimmäkseen sunnalaisina. Egyptissä säilyi myös merkittävä koptilainen kristitty väestö. Syyriaan eteneminen Egyptistä käsin ei onnistunut, kun vastassa olivat alueen hallinnan ottaneet turkkilaiset seldžukit. Sen sijaan vallattiin Arabian niemimaalla Hijazin alue, missä Mekka ja Medina sijaitsivat.
Kukistuminen

Vuonna 1040 Pohjois-Afrikan hallitsijat karkottivat fatimidit, ja vuodesta 1070 fatimidien vallan Levantin rannikolla haastoivat turkkilaiset ja sitten ristiretkeläiset, niin että fatimidien alue pieneni kunnes se käsitti enää Egyptin. Kalifi al-Muntansir (k. 1095) kutsui apuun armenialaiset sotilaat, jotka pian ottivat haltuunsa kalifaatin korkeimmat virat. Nämä nimittivät nyt visiireitä eivätkä kalifit itse. Heihin kuulunut Salah al-Din (Saladin) julisti perjantairukouksessa 10. syyskuuta 1171 fatimidien vallan päättyneeksi. Saladin aloitti tällöin aijubidien sunnilaisen dynastian. Muutama päivä myöhemmin neljästoista ja viimeinen fatimidikalifi Adid surmattiin.
Fatimidit olivat viimeinen merkittävä šiiadynastia kunnes safavidit nousivat valtaan Persiassa 1500-luvulla.
Centrale (Togo)

| Centrale |
| --- | --- |

Valtio:   Togo
Hallinto:  
 – hallinnollinen keskus:  Sokodé
Pinta-ala:  13182 km²
Väkiluku (2022):  795 529
Centrale on yksi Togon viidestä alueesta. Centralen asukasluku on vuoden 2022 väestönlaskennan mukaan 795 529, ja sen pinta-ala on 13 182 km². Alueen pääkaupunki on Sokodé.
Centralen alue rajoittuu idässä Beniniin, lännessä Ghanaan, pohjoisessa Karan alueeseen ja etelässä Plateaux’n alueeseen.
Prefektuurit

Centralen alue jakaantuu viiteen prefektuuriin:
Blitta
Mô
Sotouboua
Tchamba
Tchaoudjo
Kuntopeli

Power Pong vuonna 2001.
Kuntopeli on videopelilajityyppi, jossa yhdistetään fyysistä liikuntaa ja videopelin pelaamista. Kuntopeliin liittyy koko vartalon liikuntaa (Dance Dance Revolution ja Pokémon GO voidaan luokitella kuntopeleiksi). Videopelien sijaan voidaan viitata digitaalisiin peleihin, joka sisältää kosketuksen ja kuulon käytön visuaalisen elementin lisäksi. Varhaisia kuntopeleihin liittyviä peliohjaimia olivat Atari Joyboard (1982) ja Bandain Powerpad, jota voi pitää samankaltaisena nykyisten tanssipelien käyttämään mattoon.
Chilen yliopisto

| Chilen yliopisto |
| --- | --- |
  
 Chilen yliopiston päärakennus.
Perustettu:  1842
Henkilökunta:  3 867
Opiskelijoita:  43 779 (2019)
Sijainti:  Santiago de Chile,  Chile
Osoite:  uchile.cl
Andrés Bellon patsas Chilen yliopiston päärakennuksessa.
Chilen yliopisto (esp. Universidad de Chile) on yksi kuudestatoista Chilen valtionyliopistosta. Se on yksi Amerikkojen vanhimmista yliopistoistalähde? ja Chilen vanhin. Se on Chilen arvostetuin yliopisto ja vaikuttanut ratkaisevasti maan kehitykseen. Yliopisto sijaitsee pääkaupunki Santiago de Chilessä. Siitä käytetään usein nimeä Casa de Bello ensimmäisen rehtorinsa ja perustajansa, venezuelalaisen vapaustaistelijan Andrés Bellon mukaan.
Yliopisto perustettiin 19. marraskuuta 1842 ja korvasi Real Universidad de San Felipen, joka oli perustettu vuonna 1738. Nykyisin yliopistossa on 14 tiedekuntaa ja 5 tieteidenvälistä yksikköä, 317 koulutusohjelmaa, 3 867 henkilökunnan jäsentä ja 43 779 opiskelijaa (2019).
Maailman huippuyliopistojen Shanghai-yliopistovertailussa Chilen yliopisto sijoittui vuosina 2017–2018 sijoille 301–400 ja vuosina 2019–2021 sijoille 401–500. Chilen yliopiston oppiaineista parhaiten sijoittui kaivostekniikan oppiaine, joka oli alallaan 49. sijalla maailmanlaajuisessa vertailussa.
Suositun jalkapallojoukkueen Corporación de Fútbol Profesional de la Universidad de Chile perustivat vuonna 1926 yliopiston opiskelijat, ja se erotettiin virallisesti yliopistosta vuonna 1980.
Aiheesta muualla

uchile.cl
Kuvia tai muita tiedostoja aiheesta Chilen yliopisto Wikimedia Commonsissa
Levoton Tuhkimo (elokuva)

| Levoton Tuhkimo |
| --- | --- |

Ohjaaja:  Mari Rantasila
Käsikirjoittaja:  Hanna Leivonniemi
Tuottaja:   Marko Talli  Anni Pänkäälä 
Säveltäjä:  Timo Kämäräinen
Kuvaaja:  Sari Aaltonen
Leikkaaja:  Hanna Kuirinlahti
Lavastaja:  Sasu Joutsi
Pääosat:   Saku Taittonen  Alvari Stenbäck  Mauno Terävä  Samuel Kujala  Emil Kihlström  Valtteri Lehtinen 
Valmistustiedot
Valmistusmaa:  Suomi
Tuotantoyhtiö:  Yellow Film & TV
Levittäjä:  Nordisk Film
Ensi-ilta:  25. joulukuuta 2024
Kesto:  88 min
Alkuperäiskieli:  suomi
Budjetti:  1 750 000 € (Suomen elokuvasäätiön osuus 635 000 €)
Aiheesta muualla
IMDb 
Elonet
Infobox OKNimi-testi OK: 
Levoton Tuhkimo on 25. joulukuuta 2024 ensi-iltansa saanut Mari Rantasilan ohjaama ja Hanna Leivonniemen käsikirjoittama suomalainen elokuva, joka ammentaa Dingo-yhtyeen tarinasta.
Elokuvan tuottivat Marko Talli ja Anni Pänkäälä Yellow Film & TV:stä, ja sen levittää elokuvateattereihin Nordisk Film. Esitysoikeudet elokuvaan on hankkinut Yle.
Pertti Neumann nähdään elokuvassa sivuroolissa.
Kuvaukset

Elokuvan kuvaukset alkoivat Porissa syyskuussa 2023. Elokuvaa kuvattiin myös Helsingissä.
Julkaisu

Levottoman Tuhkimon maailmanensi-ilta järjestettiin Porissa 20. marraskuuta 2024. Kutsuvieraille tarkoitetussa tilaisuudessa olivat paikalla myös Dingon jäsenet Pertti Neumann ja Jonttu Virta sekä yhtyeen alkuperäinen basisti Jarkko Eve.
Toinen kutsuvierasnäytös pidettiin Helsingin Tennispalatsissa 27. marraskuuta 2024. Tilaisuudessa olivat paikalla myös kaikki Dingon nykyiset jäsenet.
Suomessa elokuvan valtakunnallinen ensi-ilta oli 25. joulukuuta 2024. Levottoman Tuhkimon esitysoikeudet on myyty myös Viroon, jossa se tuli elokuvateattereihin vuoden 2025 alussa.